NCL อ่วมหนัก! Q1 ขาดทุนเพิ่ม 369.16% หลังรายได้หด
NCL อ่วมหนัก! Q1 ขาดทุนเพิ่ม 369.16% มาที่ 4.88 ลบ. จากปีก่อนขาดทุน 1.04 ลบ. หลังรับขนส่งสินค้าให้ลูกค้าได้น้อยลง เนื่องจากไม่สามารถหาตู้คอนเทนเนอร์ให้เพียงพอต่อความต้องการของลูกค้าได้ในหลายเส้นทาง
12 พ.ค. 2560

บริษัท เอ็นซีแอล อินเตอร์เนชั่นแนล โลจิสติกส์ จำกัด (มหาชน) หรือ NCL รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 ดังนี้

โดยผลการดำเนินงานช่วงดังกล่าวขาดทุนเพิ่มขึ้น เนื่องจากรายได้จากการให้บริการรวมลดลง สาเหตุหลักเกิดจากรายได้จากธุรกิจขนส่งในประเทศทางบก ได้โอนไปดำเนินกิจการภายใต้การดำเนินงานของบริษัทร่วมตั้งแต่เดือนมีนาคม 59 จึงทำให้รายได้รวมลดลง ประกอบกับผลกระทบจากการล้มละลายของสายเรือ Hanjin Shipping ทำให้ปริมาณตู้คอนเทนเนอร์จำนวนมาก ซึ่งถูกเช่าโดย Hanjin Shipping ยังไม่สามารถนำกลับเข้าสู่ระบบการขนส่งสินค้าได้
จึงทำให้เกิดปัญหาตู้คอนเทนเนอร์ใม่เพียงพอตั้งแต่ไตรมาส 4 ของปี 59 ส่งผลให้บริษัทรับขนส่งสินค้าให้ลูกค้าได้น้อยลงเนื่องจาก ไม่สามารถหาตู้คอนเทนเนอร์ให้เพียงพอต่อความต้องการของลูกค้าได้ในหลายเส้นทาง
ทั้งนี้ บริษัทได้พยายามหาวิธีการขนส่งอื่น และเสนอวิธีที่ดีที่สุดเพื่อให้ลูกค้าสามารถส่งสินค้าได้ตามความต้องการ